ซาซ่า

ซาซ่า () เป็นเกิร์ลกรุปสัญชาติไทยประกอบด้วยสมาชิกคือพิม พิมพ์มาดา บริรักษ์ศุภกร, น้ำหวาน พิมรา เจริญภักดี และแก้ว จรีนา สิริสิงห มีผลงานอัลบั้มเพลงหลายชุดกับสังกัดจีเอ็มเอ็ม แกรมมี่

โดยซาซ่า มีผลงานอัลบั้มเต็มถึง 5 ชุด ในระยะเวลา 10 ปี นอกจากนี้ยังมีอัลบั้มที่ออกคู่กับศิลปินท่านอื่น และโปรเจกต์พิเศษอีกมากมาย โดยซาซ่ามีผลงานเพลงที่สร้างชื่อเสียงให้กับวงมากมาย ได้แก่เพลง รู้ตัวมั๊ย, นอนไม่หลับ, เธอคงไม่รู้, รัก ไม่รัก,โอ๊ย...เข้าทาง, เลือกได้ไหม, เข้าใจใช่ไหม, ข้อสอบ, อย่าวัดด้วยสายตา, ใจละลาย, น่าจะเข้าใจ, เคยไปทำเธอตอนไหน,เอะอะก็ไม่คิด, จบไปได้แล้ว, เหรอ, ความเดิมตอนที่แล้ว, ความผิดติดตัว, หวานใจ, คำขอครั้งสุดท้าย และเพลง เสียงจากคนใกล้ตัว เป็นต้น

ในปี พ.ศ. 2541 "ซาซ่า"เริ่มผลงานเพลงในอัลบั้มชุดแรก คือ ซาซ่า โซดา ซาวน์ (Zaza Soda Sound) เปิดตัวมาด้วยเพลง ไม่ต้องเลย และ รู้ตัวมั๊ย ด้วยภาพลักษณ์ของสามสาวที่มีความสนุกสนาน โดยในอัลบั้มนี้ยังมีเพลงดังอย่าง นอนไม่หลับ ด้วยเสียงร้องของน้ำหวาน ที่มีเสียงแหบเล็ก ๆ และมีเสน่ห์, เพลง รักไม่รัก ร้องโดยพิม พี่ใหญ่ของวงกับเพลงแนวน่ารัก กับแนวเพลงป๊อบร๊อค, เพลง เธอคงไม่รู้ ถ่ายทอดโดยแก้ว สาวเสียงใสที่สุดของวง นับว่าเป็นการเปิดตัวของพวกเธอได้อย่างดีในอัลบั้มแรก

ต่อมาในปี พ.ศ. 2542 ซาซ่าได้ร่วมกับเกิร์ลกรุ๊ปวงแรกจากค่ายเดียวกัน คือวง บั๊บเบิล เกิร์ล ออกอัลบั้ม Surprise มีเพลงดังอย่าง Surprise และ อยู่ได้ไหม

พ.ศ. 2543 ซาซ่าได้มีผลงานเพลงอัลบั้มชุดที่สอง คือ ซาซ่า ซีทู (Zaza Z2) ซึ่งเปิดตัวมาด้วยเพลงสนุกสนานอย่าง โอ๊ย...เข้าทาง ที่ดูโตขึ้นมาจากอัลบั้มแรก ในอัลบั้มนี้ มีเพลงที่ฮิตที่สุดของวงซาซ่านั่นก็คือเพลง เลือกได้ไหม โดยแก้วเป็นผู้ร้องนำ และยังมีพิมแสดงเป็นนางเอกมิวสิกวิดีโออีกด้วย นอกจากนี้ อัลบั้มนี้ยังมีเพลงฮิตหลายเพลง ทั้งเพลง ข้อสอบ โดยน้ำหวาน, เข้าใจใช่ไหม โดยพิม และอย่าวัดด้วยสายตา โดยแก้ว

พ.ศ. 2544 ต่อเนื่องผลงานเพลงด้วยอัลบั้มที่สาม คือ ซาซ่า วีซ่า (Zaza Visa) เปิดตัวด้วยเพลงใจละลาย ที่ได้ติ๊ก เจษฎาภรณ์มาร่วมแสดงมิวสิกวิดีโอให้ด้วย ต่อด้วยเพลงน่าจะเข้าใจ ที่ขับร้องโดยแก้ว, เคยไปทำเธอตอนไหน เพลงเศร้า ๆ โดยพิม และ เออ-เออ-ออ-ออ เพลงแนวสนุก ๆ น่ารักที่ฮิตไม่แพ้กัน หลังจากนั้นไม่นาน ซาซ่าก็ได้ร่วมกับศิลปินมากมายทั้งมอส แคท โจอี้บอย ไชน่าดอลล์ ญาญ่าญิ๋ง ไบรโอนี่ พาเวอร์แพท ดราก้อนไฟว์ ลูกหิน นาตาลี และบั๊บเบิลเกิร์ล ในอัลบั้ม CHEER ที่มีเพลงสำหรับเชียร์กีฬาอย่างเพลง BOOM และยังมีการนำเพลงจากอัลบั้มมา Remix เป็นแนวแดนซ์ นั่นคือเพลง ใจละลาย

พ.ศ. 2545 ซาซ่ามีผลงานเพลงอัลบั้มชุดที่สี่อย่างรวดเร็ว นั่นคืออัลบั้ม ซาซ่า อันเซนเซอร์ (Zaza Uncensor) เปิดตัวด้วยเพลง เอะอะก็ไม่คิด และเพลงจบไปได้แล้ว ที่นำดนตรีของเพลง Missing You ของ Baby V.O.X. มาร้องในเนื้อไทย รวมทั้งอัลบั้ม Cheer2 Friendship ที่มีศิลปินอย่างดราก้อนไฟว์ แอนนิต้า บัวชมพู ทรีจี ดาวโอเกะ พลับ และนาตาลี โดยซาซ่าได้มีเพลงใหม่นั่นคือเพลง ปาฏิหาริย์

พ.ศ. 2546 อัลบั้ม Cover Girls ที่มีเพลง แด่คนคนนั้น เป็นเพลงเปิดตัว ได้มีการรวมศิลปิน 10 สาว คือ แอนนิต้า ญาญ่าญิ๋ง มุก มด มะเหมี่ยว จากทรีจี ไชน่าดอลส์และซาซ่า ที่ Cover เพลงภาษาอังกฤษ ให้ทันสมัยมากขึ้น และยังมีอัลบั้ม Rocky Road ที่มีศิลปินถึง 10 สาวอีกครั้ง แต่เป็นสามสาวซาซ่า ซิต้า มด ทรีจี ดาวโอเกะ และ4 สาววงตะกร้า เป็นการนำเพลงภาษาอังกฤษมา Cover อีกครั้ง แต่เปลี่ยนบรรยากาศไปถ่ายทำมิวสิกวิดีโอกันที่ทะเล และมีเพลงใหม่อย่าง เป็นใครก็ทำ และไม่ใช่ของเธอ

พ.ศ. 2547 ซาซ่าได้มีละครเรื่อง เกิร์ลแก๊ง แมลงซ่า ที่เล่นร่วมกันทั้งสามคน มีเพลงประกอบละครคือเพลง รักคืออะไรนะ และ เสียงจากคนใกล้ตัว อยู่ในอัลบั้ม Zaza Collection ที่รวมเพลงฮิตของวงซาซ่าเป็นจำนวน 14 เพลงอยู่ภายในอัลบั้ม นอจากนั้นยังมีอัลบั้ม Cover Girls2 ร่วมกับแอนนิต้า ญาญ่าญิ๋ง มด ทรีจี และ ลิซ่า บั๊บเบิล เกิร์ล ที่นำเพลงภาษาอังกฤษมา Cover ใหม่ โดยเปิดตัวด้วยเพลง Go ที่นำทำนองของ Baby V.O.X. มาร้องในเนื้อไทย

พ.ศ. 2550 หลังจากหายไปนานหลายปี ซาซ่าก็ได้มีผลงานเพลงอัลบั้มชุดที่ห้า คือ ซาซ่า ทราเวล (Zaza Travel) เป็นการกลับมาอีกครั้งของสามสาวซาซ่า ที่มีเพลงถึง 12 เพลงเปิดตัวมาด้วยเพลง เหรอ ที่ออกแนวเซ็กซี่ พร้อมใส่ชุดเป็นแอร์ฮอสเตส ที่ได้ Buddha Bless มาร่วมร้องด้วย ในอัลบั้มนี้มีเพลงดังอย่าง ความเดินตอนที่แล้ว ที่ได้แก้วมาถ่ายทอดอารมณ์เพลงได้อย่างซึ้ง, ความผิดติดตัว ของพิม และเพลงคนใจร้าย ที่เป็นเพลงประกอบละครอุบัติเหตุหัวใจที่สาวพิมได้ร่วมแสดงอีกด้วย อัลบั้มนี้ได้รับกระแสตอบรับเป็นอย่างดีจากแฟนคลับ

พ.ศ. 2553 ซาซ่าได้กลับมารวมตัวกันอีกครั้งในเพลง หวานใจ ที่เป็นเพลงประกอบละครหวานใจกับนายจอมหยิ่ง ซึ่งได้รับกระแสตอบรับจากแฟนคลับเป็นอย่างดี และโปรเจกต์เลดี้ดราม่า ที่ซาซ่าได้รับหน้าที่ในการถ่ายทอดบทเพลง คำขอครั้งสุดท้าย อีกทั้งยังได้ร้องเพลงประกอบละครเรื่องเลดี้บ้านนา ในเพลง เชิด เชิด เชอะ

พ.ศ. 2555 ซาซ่ากลับมาอีกครั้งที่คอนเสิร์ต Music Chill Out ที่สกาล่า ร่วมกับศิลปินอื่น ๆ

พ.ศ. 2556 ซาซ่าได้กลับมาร่วมคอนเสิร์ตใหญ่ฉลองครบรอบ 30 ปี แกรมมี่ ในคอนเสิร์ตที่ชื่อว่า Grammy Happy Face-tival ตอน Party Reunion ร่วมกับศิลปินอีกมากมาย ทั้งมอส นาวิน-ต้าร์ ลีโอ-พุฒ ไบรโอนี่ 2002 ราตรี (แคท ไชน่าดอลส์ ญาญ่าญิ๋ง เจนนิเฟอร์) และคูณสาม ซุปเปอร์แก๊งค์

ปัจจุบันทั้งสามคนยังคงอยู่ในวงการบันเทิงทั้งรับงานร้องงานเพลงภาพยนตร์และงานละครอยู่ตลอด

พ.ศ. 2541
พ.ศ. 2542
พ.ศ. 2543
พ.ศ. 2544
พ.ศ. 2545
พ.ศ. 2546
พ.ศ. 2547
พ.ศ. 2548
พ.ศ. 2550
พ.ศ. 2553